





“REBIR” Likvidējamā Rēzeknes SEZ AS

Nekustamā īpašuma

nekustamā īpašuma, ar kadastra numuru 2100 002 0006, kas atrodas
Rēzeknes pilsētā, Atbrīvošanas alejā 161, ir reģistrēts Rēzeknes pilsētas zemesgrāmatas nodalījumā
Nr.100000466404 un sastāv no zemes vienības ar kadastra apzīmējumu 2100 002 0059 un kopējo platību 3985 m2,
sadzīves korpusa ēkas ar kadastra apzīmējumu 2100 002 0304 005 un kopējo platību 2316,7 m2 

elektroniskās izsoles
(1.kārta)

noteikumi





















2026.gadā

1. Izmantoto terminu skaidrojums
1.1. Izsoles dalības maksa - maksa par dalību e-izsolē atbilstoši Tiesu administrācijas maksas pakalpojumu cenrādim, kuras apmaksu Izsoles dalībnieks veic Izsoles noteikumu 4.2.punktā noteiktajā kārtībā; 
1.2. Izsoles dalībnieks – jebkura persona, kurai ir tiesības iegūt īpašumu Latvijas Republikā un, kas reģistrējusies un izpildījusi citas saistības saskaņā ar šo noteikumu prasībām, un, kurai nav un nevar rasties interešu konflikts saskaņā ar Civillikuma 2077.pantu.
1.3. Izsoles objekts – Izsoles noteikumu 2.punktā norādītais nekustamais īpašums. 
1.4. Izsoles noteikumi – šie noteikumi, kas reglamentē Izsoles sagatavošanas, norises kārtību un pirkuma maksas samaksas kārtību.
1.5. Izsoles uzvarētājs – Izsoles dalībnieks, kurš par Izsoles objektu nosolījis Nosolīto cenu.
1.6. Nosolītā cena – visaugstākā nosolītā Izsoles objekta cena, kas Izsoles uzvarētājam jāsamaksā REBIR kā Izsoles objekta pirkuma maksa.
1.7. REBIR – “REBIR” Likvidējamā Rēzeknes SEZ AS, reģ.nr. 40003028394. 
1.8. [bookmark: _Hlk113961793]Pirkuma nodrošinājums – 10% (desmit procenti) no Izsoles objekta Sākuma cenas.
1.9. Sākuma cena – Izsoles noteikumu 6.1.apakšpunktā norādītā Sākuma cena, ar kuru sākas solīšana par Izsoles objektu. 
1.10. Solis – Izsoles objekta pārdošanas cenas izmaiņas vienība, kuras apmērs norādīts Izsoles noteikumos.

2. Izsoles objekta raksturojums
2.1. Nekustamais īpašums:
2.1.1. nekustamā īpašuma, ar kadastra numuru 2100 002 0006, kas atrodas
Rēzeknes pilsētā, Atbrīvošanas alejā 161, ir reģistrēts Rēzeknes pilsētas zemesgrāmatas nodalījumā Nr.100000466404
2.2. Izsoles objekta sastāvs:
2.2.1. zemes vienība ar kadastra apzīmējumu 2100 002 0059 un kopējo platību 3985 m2,
2.2.2. sadzīves korpusa ēka ar kadastra apzīmējumu 2100 002 0304 005 un kopējo platību 2316,7 m2 
2.3. Izsoles objekta apgrūtinājumi: atbilstoši ierakstiem Rēzeknes pilsētas zemesgrāmatas nodalījumā Nr.100000466404.
2.4. Izsoles objekts ir daļēji pašlaik iznomāts trešajām personām. Noslēgto nomas līgumu termiņš ir 31.10.2026. REBIR nodrošina, ka noslēgto nomas līgumu termiņš beigsies ne vēlāk kā līdz Pirkuma līgumā noteiktai Pirkuma maksas samaksas termiņam.

3. Vispārīgie noteikumi
3.1. Noteikumi nosaka kārtību, kādā notiek REBIR piederoša nekustamā īpašuma atsavināšana elektroniskā izsolē ar augšupejošu soli.
3.2. Izsoli organizē un veic Rebir likvidators (kontaktinformācija: tālruņa numurs 29378096, , e-pasta adrese – janis@spilvesbirojs.lv).
3.3. [bookmark: _Hlk113279523]Izsole tiek izsludināta Latvijas Republikas oficiālajā izdevumā “Latvijas Vēstnesis” un Tiesu administrācijas elektroniskajā izsoļu vietnē https://izsoles.ta.gov.lv.
3.4. Izsoles noteikumi tiek publicēti Tiesu administrācijas elektroniskajā izsoļu vietnē https://izsoles.ta.gov.lv.
3.5. Izsoles sākuma laiks: 2026.gada 18.septembris, plkst.13:00.
3.6. Izsoles norises vieta: Tiesu administrācijas elektroniskajā izsoļu vietnē https://izsoles.ta.gov.lv.
3.7. Izsoles veids un atsavināšanas paņēmiens: pārdošana elektroniskā izsolē ar augšupejošu soli.
3.8. [bookmark: _Hlk163556269]Reģistrējoties izsolei un veicot Pirkuma nodrošinājuma samaksu Izsoles dalībnieks apliecina, ka: 
3.8.1. ir iepazinies ar Izsoles noteikumiem, pirkuma līguma projektu (skat. Izsoles noteikumu pielikumu Nr.1);
3.8.2. pirms dalības izsolē ir rūpīgi iepazinies ar Izsoles objektu, ka tā faktiskais un tiesiskais stāvoklis un izvietojums dabā tam ir zināms;
3.9.3. apzinās Izsoles objekta vērtību un atsakās celt pretenzijas pret REBIR jebkādu zaudējumu dēļ. 

4. Reģistrācija izsolei un dalības maksas samaksas kārtība
4.1. Pieteikšanās dalībai izsolē notiek izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu “Par e-izsoļu vietnes dalībnieka dalību konkrētā izsolē”, identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem vai klātienē pie zvērināta tiesu izpildītāja vai maksātnespējas procesa administratora. 
4.2. Persona, kura vēlas piedalīties izsolē:
4.2.1. reģistrējas dalībai izsolē šo noteikumu 4.1.punktā noteiktajā kārtībā un veic Izsoles dalības maksas (saņēmēja Tiesu administrācija) samaksu saskaņā ar portāla (https://izsoles.ta.gov.lv) ģenerēto un uz Izsoles dalībnieka norādīto e-pastu nosūtīto rēķinu;
4.2.2. veic Pirkuma nodrošinājuma samaksu no Izsoles objekta Sākuma cenas. 
4.3. Izsoles dalībnieks Pirkuma nodrošinājumu un Rīkotāja dalības maksu iemaksā norēķinu kontā ar šādiem rekvizītiem: “REBIR” Likvidējamā Rēzeknes SEZ AS, reģ.nr. 40003028394, AS CITADELE BANKA, konta nr. LV67PARX0002364050001
norādot iemaksas mērķi - Nodrošinājums nekustamā īpašuma izsolei.
4.4. Izsoles dalības maksa dalībniekiem netiek atmaksāta, izņemot Izsoles noteikumos paredzētajos gadījumos.
4.5. Nodrošinājumu, ko iemaksājis Izsoles uzvarētājs, ieskaita pirkuma maksā. Izsoles dalībniekiem, kuri piedalījušies izsolē, bet nav nosolījuši izsoles Objektu, 10 (desmit) dienu laikā no izsoles noslēguma dienas Pirkuma nodrošinājums tiek atmaksāts – Izsoles dalībnieka kontā, no kura summa saņemta, izņemot noteikumu 8.5.punktā noteiktajā gadījumā.
4.6. Piesakoties izsolei, jāņem vērā Nacionālo drošību apdraudošu darījumu ierobežošanas likumā noteiktos ierobežojumus.

5. Izsoles norise
5.1. Izsoles procesa norisi reglamentē Tiesu administrācijas elektroniskās izsoļu vietnes (https://izsoles.ta.gov.lv) noteikumi.
5.2. REBIR nodrošina iespēju interesentiem iepazīties ar Izsoles objektu. Interesentiem pēc iepazīšanās ar Izsoles objektu klātienē, tā faktisko un tiesisko stāvokli, izvietojumu dabā, ir tiesības atteikties no reģistrēšanās dalībai izsolē. Gadījumā, ja Izsoles dalībnieks nav izmantojis tiesības iepazīties ar Izsoles objektu, Izsoles dalībnieks atsakās no jebkādu pretenziju vai prasību izvirzīšanas REBIR par Izsoles objekta trūkumiem un REBIR nepieņem tās izskatīšanai.

6. Izsoles sākumcena un solīšanas solis
6.1. Izsoles objekta Sākuma cena: 150 000.00 EUR (viens simts piecdesmit tūkstoši astoņi simti euro 00 centi).
6.2. Izsoles objekts tiek pārdots ar augšupejošu Soli.
6.3. Izsoles objekta Soļa apmērs 1 000.00 EUR (viens tūkstotis euro 00 centi).

7. Izsoles rezultātu apstiprināšana, pirkuma līguma noslēgšana
7.1. Pēc izsoles norises pabeigšanas atbilstoši noteikumu 5.1.punktam un automātiski sagatavotā izsoles akta saņemšanas, REBIR likvidators 10 (desmit) darba dienu laikā pēc izsoles pieņem lēmumu par izsoles rezultātu apstiprināšanu vai izsoles atzīšanu par spēkā neesošu. 
7.2. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, REBIR likvidators pirms lēmuma par izsoles rezultātu apstiprināšanu veic pārbaudi, lai noskaidrotu vai attiecībā uz Izsoles uzvarētāju - fizisko personu, juridisko personu, tās valdes vai padomes locekli, patieso labumu guvēju, pārstāvēttiesīgo personu vai prokūristu vai personu, kura ir pilnvarota pārstāvēt Izsoles uzvarētāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja attiecībā uz Izsoles uzvarētāju ir noteiktas iepriekš minētās sankcijas, kas paredz civiltiesiskus ierobežojumus attiecībā uz ķermenisku un bezķermenisku lietu (tajā skaitā nekustamā īpašuma) iegūšanu vai atsavināšanu, Izsoles uzvarētājs zaudē izsoles rezultātā iegūtās tiesības iegādāties nekustamo īpašumu. Šādā gadījumā Rebir likvidators ir tiesīga piedāvāt iegūt īpašumā Izsoles objektu tam Izsoles dalībniekam, kurš solījis iepriekšējo augstāko cenu par Izsoles objektu un viņa solītā cena uzskatāma par Nosolīto cenu.
7.3. Pēc izsoles rezultātu apstiprināšanas ar REBIR likvidators lēmumu 10 (desmit) dienu laikā pircējs un REBIR saskaņā ar izsoles rezultātiem paraksta Izsoles objekta pirkuma līgumu. Ja iepriekšminētajā termiņā pircējs pirkuma līgumu neparaksta, iesniedzot vai neiesniedzot attiecīgu atteikumu vai neveic atlikušās pirkuma maksas samaksu, ir uzskatāms, ka Izsoles uzvarētājs no darījuma ir atteicies. Šādā gadījumā REBIR likvidators ir tiesīgs piedāvāt iegūt īpašumā Izsoles objektu nākamajam Izsoles dalībniekam, kurš solījis nākamo augstāko cenu par Izsoles objektu un viņa solītā cena uzskatāma par Nosolīto cenu.
7.4. Nosolītā pirkuma maksa pircējam jāsamaksā 30 (trīsdesmit) dienu laikā no pirkuma līguma parakstīšanas dienas.
7.5. Pircēja iemaksātais Pirkuma nodrošinājums tiek ieskaitīts pirkuma maksā.
7.6. Izsoles dalības maksa netiek ieskaitīta norēķinos par nosolīto Izsoles objektu.
7.7. REBIR ir tiesīgs vienpusējā kārtā izbeigt pirkuma līgumu, ja līgumu nav iespējams izpildīt tādēļ, ka līguma izpildes laikā pircējam - fiziskai personai, juridiskai personai, tās valdes vai padomes loceklim, patiesā labuma guvējam, pārstāvēttiesīgai personai vai prokūristam vai personai, kura ir pilnvarota pārstāvēt pircēju darbībās, kas saistītas ar filiāli, vai personālsabiedrības biedram, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šādu apstākļu iestāšanās gadījumā, nekustamais īpašums pāriet atpakaļ REBIR īpašumā, lietojumā un valdījumā, pircēja iemaksātais Pirkuma nodrošinājums netiek atmaksāts.
7.8. Izsoles objekta īpašuma tiesības pāriet pircējam pēc to reģistrācijas zemesgrāmatā.
7.9. Gadījumā, ja līdz Izsoles objekta pārreģistrācijas uz pircēja vārda datumam, REBIR rīcībā ir nonākusi informācija par pircēju - fizisku personu, juridisku personu, tās valdes vai padomes locekli, patiesā labuma guvēju, pārstāvēttiesīgo personu vai prokūristu vai personu, kura ir pilnvarota pārstāvēt pircēju darbībās, kas saistītas ar filiāli, vai personālsabiedrības biedru, un atklājas, ka šajā periodā tas ir kļuvis par sankciju subjektu, vai ir radušās pamatotas aizdomas, ka tas ir veicis darbības, kas ir vērstas uz sankciju režīma neievērošanu, apiešanu vai sadarbību ar sankciju subjektiem, REBIR ir tiesības apturēt vai izbeigt Izsoles objekta pārreģistrācijas procesu. Šādu apstākļu iestāšanās gadījumā, Izsoles objekts pāriet atpakaļ REBIR īpašumā, lietojumā un valdījumā, iemaksātais Pirkuma nodrošinājums netiek atmaksāts.  
7.10. REBIR likvidators organizē no REBIR atkarīgās darbības īpašuma tiesību uz Izsoles objekta nostiprināšanai zemesgrāmatā uz pircēja vārda, t.sk. visu nepieciešamo dokumentu izsniegšanu pircējam, nostiprinājuma lūguma parakstīšanu un citas nepieciešamās darbības.
7.11. Izsoles objekta pārreģistrāciju uz pircēja vārda zemesgrāmatā veic pircējs patstāvīgi par saviem līdzekļiem. REBIR izsniedz pircējam nepieciešamās pilnvaras šajā punktā noteikto darbību veikšanai.

8. Izsoles atzīšana par nenotikušu vai spēkā neesošu
8.1. Izsole uzskatāma par nenotikušu, ja:
8.1.1. noteiktajā termiņā nav reģistrējies neviens Izsoles dalībnieks;
8.1.2. neviens Izsoles dalībnieks nav piekritis pirkt Izsoles objektu;
8.1.3. ja pircējs ir vienīgais izsoles dalībnieks un nav termiņā samaksājis pirkuma maksu.
8.2. Izsole uzskatāma par spēkā neesošu, ja:
8.2.1. izsole nav izsludināta un nav notikusi atbilstoši Izsoles noteikumiem;
8.2.2. kādai personai nepamatoti nav atļauts piedalīties izsolē.
8.3. Lēmumu par izsoles atzīšanu par nenotikušu pieņem REBIR likvidators.
8.4. Lēmumu par izsoles atzīšanu par spēkā neesošu pieņem Rebir likvidators pēc savas iniciatīvas, vai izskatot saņemtās Izsoles dalībnieku sūdzības.
8.5. Gadījumā, ja izsole tiek atzīta par nenotikušu Izsoles noteikumu 8.1.2. un 8.1.3.apakšpunktos noteiktajos gadījumos, tad nevienam no Izsoles dalībniekiem nodrošinājums netiek atmaksāts.

9. [bookmark: _Hlk113288803]Citi noteikumi
9.1. Piekrītot šiem noteikumiem, vietnes lietotājs apliecina, ka ir iepazinies un apņemas ievērot Ministru kabineta 2015.gada 16.jūnija noteikumus Nr.318 “Elektronisko izsoļu vietnes noteikumi”, portālā publicētos vispārīgos izsoles norises noteikumus https://izsoles.ta.gov.lv/noteikumi/1, šajos noteikumos un citos normatīvajos aktos noteikto kārtību, kas regulē elektronisko izsoļu norisi.

10. Pielikumi:
Pielikums Nr.1 – Pirkuma līguma projekts.

